
Európsky parlament,
–	so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C10‑0049/2025),
–	so zreteľom na článok 133 rokovacieho poriadku,
–	so zreteľom na správu Výboru pre kontrolu rozpočtu (A10-0088/2025),
A.	keďže prostredníctvom listu zo 14. marca 2025 Rada konzultovala s Európskym parlamentom o vymenovaní Ivany Maletićovej do funkcie členky Dvora audítorov;
B.	keďže Výbor pre kontrolu rozpočtu posúdil kvalifikáciu Ivany Maletićovej, najmä pokiaľ ide o podmienky stanovené v článku 286 ods. 1 Zmluvy o fungovaní Európskej únie; keďže v rámci tohto posúdenia výbor dostal od Ivany Maletićovej životopis a jej odpovede na písomné otázky, ktoré jej boli adresované;
C.	keďže následne tento výbor usporiadal 14. mája 2025 vypočutie Ivany Maletićovej, počas ktorého predniesla úvodné vyhlásenie a následne zodpovedala otázky, ktoré kládli členovia výboru;
1.	súhlasí s návrhom Rady vymenovať Ivanu Maletićovú za členku Dvora audítorov;
2.	poveruje svoju predsedníčku, aby postúpila toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.

